pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟท. ลงพื้นที่เพื่อทราบข้อเท็จจริงและร่วมหารือผู้เกี่ยวข้อง ยกระดับมาตรการดูแลความปลอดภัย
วันพุธที่ 13 กรกฎาคม 2565
รฟท. ลงพื้นที่เพื่อทราบข้อเท็จจริงและร่วมหารือผู้เกี่ยวข้อง ยกระดับมาตรการดูแลความปลอดภัย
อุโมงค์ลอดทางรถไฟ และสะพานข้ามทางรถไฟในพื้นที่ภาคตะวันออกเฉียงเหนือ เพื่อรับมือเหตุฝนตกหนักกว่าปกติ
เมื่อวันที่ 12 กรกฎาคม 2565 นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม ลงพื้นที่สถานีอุดรธานี เพื่อทราบข้อเท็จจริงและร่วมหารือกับเจ้าหน้าที่ รฟท. ทุกฝ่ายในพื้นที่ภาคตะวันออกเฉียงเหนือ โดยมอบหมายให้ทุกฝ่ายทํางานเชิงรุก พร้อมทั้งเพิ่มมาตรการเตรียมความพร้อม ดูแลความปลอดภัยในการเดินทางสัญจรผ่านทางรถไฟ ทั้งอุโมงค์ทางลอดรถไฟ และสะพานข้ามทางรถไฟ ในเส้นทางสายตะวันออกเฉียงเหนือ
นายนิรุฒ มณีพันธ์ ผู้ว่า รฟท.ได้สั่งการให้ยกระดับความปลอดภัยเพื่อให้ครอบคลุมในกรณีที่เกิดเหตุฝนตกหนักเกินกว่าปกติ เพื่อให้การสัญจรผ่านอุโมงค์ลอดทางรถไฟ และสะพานข้ามทางรถไฟ เป็นไปด้วยความปลอดภัย โดยให้มีการปฏิบัติการเชิงรุก ทั้งนี้หลังจากที่ รฟท.ได้เข้าแก้ไขปัญหาน้ําท่วมขังภายในอุโมงค์ทางลอดรถไฟ ช่วงระหว่างสถานีชุมทางบัวใหญ่ - หนองบัวลาย ที่เกิดจากสาเหตุฝนตกหนักและปริมาณน้ําฝนสะสมจํานวนมากได้เสร็จสิ้น ซึ่ง รฟท.จะมีการจัดทําแผนเพิ่มประสิทธิภาพการอํานวยความสะดวก และความปลอดภัยในการสัญจรข้ามทางรถไฟในพื้นที่อื่นๆ รวมถึงในเส้นทางการก่อสร้างรถไฟทางคู่ของภาคตะวันออกเฉียงเหนือ
นายนิรุฒ มณีพันธ์ ผู้ว่ารฟท.ได้เปิดเผยเพิ่มเติมว่า “ปกติในพื้นที่ภาคตะวันออกเฉียงเหนือ ถือเป็นเส้นทางที่มีพี่น้องประชาชนใช้บริการรถไฟ และสัญจรผ่านอุโมงค์ลอดทางรถไฟ และสะพานข้ามทางรถไฟอยู่หลายแห่ง เช่น ในเส้นทางรถไฟทางคู่ช่วงชุมทางถนนจิระ - ขอนแก่น มีอุโมงค์ลอดทางรถไฟ จํานวน 80 จุด จึงได้สั่งการให้เจ้าหน้าที่ประสานงานร่วมกับหน่วยงานท้องถิ่น ในการตรวจสอบดูแลจุดเสี่ยงต่างๆ โดยเฉพาะในช่วงหน้าฝนที่มีฝนตกหนักมาก โดย รฟท. จะมีการตรวจสอบทั้ง 80 จุด และจะทําการสรุปแนวทางที่จะป้องกันไม่ให้เกิดปัญหาน้ําท่วมขัง รวมทั้งประสานกับหน่วยงานในท้องถิ่นเพื่อร่วมกันดําเนินการแก้ไขหากเกิดปัญหาได้ทันท่วงทีหากมีปริมาณน้ําฝนมากกว่าปกติ”
นอกจากนี้ ยังมอบหมายให้เจ้าหน้าที่ ร่วมรณรงค์ให้ความรู้ และขอความร่วมมือประชาชนผู้ใช้ทางสัญจร เพิ่มความระมัดระวังในการขับขี่ยานพาหนะผ่านบริเวณจุดตัดเสมอระดับทางรถไฟ-รถยนต์ หรืออุโมงค์ลอดทางรถไฟในช่วงที่เกิดฝนตกหนักเพราะจะทําให้ทัศนวิสัยในการมองเห็นของผู้ขับขี่ยวดยานพาหนะลดลง พร้อมทั้งให้สังเกตป้ายจราจร สัญญาณไฟเตือนต่างๆ รวมถึงป้ายแจ้งเตือนระดับน้ําภายในอุโมงค์ ซึ่งหากเห็นว่ามีระดับน้ําถึงระดับสีแดง .ซึ่งหมายถึง “ห้ามผ่าน” ประชาชนจึงควรหลีกเลี่ยง และให้ใช้เส้นทางอื่นแทน เพื่อเป็นการลดการเกิดอุบัติเหตุ และเพิ่มความปลอดภัยในการเดินทาง พร้อมทั้งขอความร่วมมือประชาชนให้ช่วยสอดส่องดูแล หากพบเห็นปัญหาในเส้นทางต่างๆ สามารถแจ้งได้ที่ ศูนย์บริการลูกค้าสัมพันธ์ โทร.1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊กแฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ปลัด วธ. กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลำหุ่นสินไซน้อยร้อยปีวิถีสุข และชมอุโบสถวัดไชยศรี
วันศุกร์ที่ 8 ตุลาคม 2564
ปลัด วธ. กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลําหุ่นสินไซน้อยร้อยปีวิถีสุข และชมอุโบสถวัดไชยศรี
กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลําหุ่นสินไซน้อยร้อยปีวิถีสุข และชมอุโบสถ (สิม) วัดไชยศรี ณ ชุมชนคุณธรรมฯต้นแบบวัดไชยศรี ต.สาวะถี อ.เมืองขอนแก่น จ.ขอนแก่น
วันที่ ๗ ตุลาคม ๒๕๖๔ เวลา ๑๕.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม กราบนมัสการพระครูบุญชยากร เจ้าอาวาสวัดไชยศรี เยี่ยมชมกลุ่มอาชีพและผลิตภัณฑ์ชุมชน (ผ้าและสินค้าทางวัฒนธรรม) ชมการแสดงหมอลําหุ่นสินไซน้อยร้อยปีวิถีสุข และชมอุโบสถ (สิม) วัดไชยศรี โดยมีนางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อํานวยการกองตรวจราชการ คณะที่ปรึกษากระทรวงวัฒนธรรม วัฒนธรรมจังหวัด ผู้บริหาร เข้าร่วม และมีชาวชุมชนให้การต้อนรับ ณ ชุมชนคุณธรรมฯต้นแบบวัดไชยศรี ต.สาวะถี อ.เมืองขอนแก่น จ.ขอนแก่น
รัฐบาลไทย-ข่าวทำเนียบรัฐบาล-ปลัด สธ.แนะผู้บริหารสาธารณสุขยุคใหม่ พัฒนาตนเองให้พร้อมบริหารท่ามกลางความเปลี่ยนแปลงทุกสถานการณ์
วันจันทร์ที่ 9 พฤษภาคม 2565
ปลัด สธ.แนะผู้บริหารสาธารณสุขยุคใหม่ พัฒนาตนเองให้พร้อมบริหารท่ามกลางความเปลี่ยนแปลงทุกสถานการณ์
ปลัดกระทรวงสาธารณสุข แนะผู้บริหารสาธารณสุขยุคใหม่ เตรียมพร้อมในการเป็นผู้นําท่ามกลางการเปลี่ยนแปลงในทุกสถานการณ์ ปรับเปลี่ยนวิธีคิด ยึดประชาชนเป็นที่ตั้ง ทํางานเชิงรุก ยืดหยุ่น ปรับตัวและตอบสนองปัญหาได้รวดเร็ว ตรงเป้าหมาย
วันนี้ (9 พฤษภาคม 2565) ที่โรงแรมแกรนด์ ริชมอนด์ จังหวัดนนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข เป็นประธานพิธีเปิดการอบรมหลักสูตรนักบริหารระดับสูง กระทรวงสาธารณสุข(นบส.สธ.)รุ่นที่ 3 ประจําปีงบประมาณ พ.ศ. 2565 พร้อมบรรยายในหัวข้อ “นโยบาย ยุทธศาสตร์ แผนงานด้านสุขภาพ และการนําไปสู่การปฏิบัติ” โดยมีผู้เข้ารับการอบรมในสังกัดกระทรวงสาธารณสุข จํานวน 30 คน และหน่วยงานอื่นๆ จํานวน 10 คน จัดโดยสํานักงานคณะกรรมการข้าราชการพลเรือน สถาบันบัณฑิตพัฒนบริหารศาสตร์ (NIDA) วิทยากรผู้ทรงคุณวุฒิ และคณะจัดหลักสูตรนักบริหารระดับสูง กระทรวงสาธารณสุข
นายแพทย์เกียรติภูมิ กล่าวว่า กระทรวงสาธารณสุขให้ความสําคัญในการพัฒนาบุคลากรในระดับต่างๆ โดยเฉพาะการพัฒนาผู้บริหารให้มีความพร้อมและมีศักยภาพในการเป็นผู้นําท่ามกลางการเปลี่ยนแปลงในทุกสถานการณ์ ทั้งด้านการเมือง เศรษฐกิจ สังคมและสิ่งแวดล้อม ที่ส่งผลกระทบต่อระบบสุขภาพ โดยเฉพาะอย่างยิ่งการบริหารงาน ต้องปรับเปลี่ยนวิธีคิดและการบริหารราชการที่มุ่งเน้นประชาชนเป็นที่ตั้ง ทํางานเชิงรุก มีความยืดหยุ่น ปรับตัวและตอบสนองปัญหาอย่างรวดเร็ว ตรงเป้าหมาย
“การพัฒนาคนให้มีศักยภาพเป็นเรื่องสําคัญขององค์กร ผู้บริหารสาธารณสุขยุคใหม่ต้องมีความรอบรู้ สามารถปรับเปลี่ยนวิธีการจัดการและรับมือกับสถานการณ์ได้อย่างเหมาะสมและมีประสิทธิภาพ ซึ่งในอนาคตอาจเกิดโรคอุบัติใหม่และโรคระบาดได้อีก การอบรมนี้จะเป็นโอกาสที่ดี ในการนําความรู้ ความสามารถ ต่อยอดให้เกิดประโยชน์สูงสุดต่อตนเอง องค์กร และประชาชนเป็นสําคัญ” นายแพทย์เกียรติภูมิ กล่าว
สําหรับการฝึกอบรมนักบริหารระดับสูง กระทรวงสาธารณสุข (นบส.สธ.) ครั้งนี้ เป็นการอบรมรุ่นที่3 จัดขึ้นระหว่างวันที่ 9 พฤษภาคม - 27 กรกฎาคม 2565 มีผู้เข้ารับการอบรมทั้งสิ้น จํานวน 40 คน ประกอบด้วยบุคลากรในสังกัดกระทรวงสาธารณสุข 30 คน และสังกัดหน่วยงานอื่น 10 คน ได้แก่ กระทรวงการคลัง กระทรวงแรงงาน กระทรวงอุตสาหกรรม สํานักงานคณะกรรมการสุขภาพแห่งชาติ สํานักงานกองทุนสนับสนุนการสร้างเสริมสุขภาพ สํานักงานหลักประกันสุขภาพแห่งชาติ และองค์การเภสัชกรรม โดยดําเนินการตามกรอบมาตรฐาน ที่ ก.พ. กําหนด ผ่านระบบออนไลน์และในชั้นเรียน พร้อมเรียนรู้จากประสบการณ์ มุมมองและประเด็นปัญหาที่เกิดขึ้นจริง
****************************************** 9 พฤษภาคม 2565
รัฐบาลไทย-ข่าวทำเนียบรัฐบาล-กทม. ฉีดวัคซีนนร. กลุ่มเสี่ยง กว่า 2,000 ราย ไม่พบผลข้างเคียง รัฐบาลเดินหน้าฉีดวัคซีนโควิด-19 แก่นักเรียน สร้างความปลอดภัยในสถานศึกษาและเด็ก เริ่มตุลาคมนี้
วันอาทิตย์ที่ 26 กันยายน 2564
กทม. ฉีดวัคซีนนร. กลุ่มเสี่ยง กว่า 2,000  ราย ไม่พบผลข้างเคียง รัฐบาลเดินหน้าฉีดวัคซีนโควิด-19 แก่นักเรียน สร้างความปลอดภัยในสถานศึกษาและเด็ก เริ่มตุลาคมนี้
กทม. ฉีดวัคซีนนร. กลุ่มเสี่ยง กว่า 2,000  ราย ไม่พบผลข้างเคียง รัฐบาลเดินหน้าฉีดวัคซีนโควิด-19 แก่นักเรียน สร้างความปลอดภัยในสถานศึกษาและเด็ก เริ่มตุลาคมนี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเตรียมความพร้อมการฉีดวัคซีนไฟเซอร์ให้แก่นักเรียน นักศึกษา ที่มีอายุ 12-18 ปี ทุกคน ทุกสังกัด จํานวนกว่า 4.5 ล้านคน เริ่มฉีดวัคซีนเดือนตุลาคม 2564 ผ่านสถาบันการศึกษา ครอบคลุม ทั้ง กระทรวงศึกษาธิการ (ศธ.) กระทรวงการอุดมศึกษา วิทยาศาสตร์ วิจัยและนวัตกรรม (อว.) องค์กรปกครองส่วนท้องถิ่น โรงเรียนพระปริยัติธรรม โรงเรียนตํารวจตระเวนชายแดน และกรุงเทพมหานคร เพื่อให้เด็กและเยาวชนมีความปลอดภัย และเตรียมความพร้อมรองรับกรณีที่อาจจะมีการเปิดภาคเรียน ขณะที่ กทม. รายงานการฉีดวัคซีนโควิด-19 (ไฟเซอร์) ที่คณะแพทยศาสตร์วชิรพยาบาล มหาวิทยาลัยนวมินทราธิราช มีนักเรียน/เยาวชน กลุ่มเสี่ยง 7 โรค ในกทม. ได้รับ 1 เข็มจํานวน 1,681 รายและได้รับครบ 2 เข็ม จํานวน 614 ราย ไม่พบการรายงานผลข้างเคียง
ขณะนี้กระทรวงศึกษาธิการ (ศธ.) ให้มีการสํารวจจํานวนนักเรียน นักศึกษา ผู้ปกครองยินยอมฉีด/ไม่ฉีดวัคซีนไฟเซอร์ ซึ่งจะทําการฉีดวัคซีนภายในพื้นที่สถาบันการศึกษาในจังหวัดนั้น ๆ ขณะเดียวกัน สํานักงานปลัดกระทรวงศึกษาธิการ จะเป็นผู้รวบรวม จํานวนนักเรียนที่พักอาศัยในจังหวัดที่ไม่ได้เป็นที่ตั้งของสถานศึกษาต้นสังกัด เพี่อเสนอต่อกรมควบคุมโรค กระทรวงสาธารณสุข (สธ.) ให้จัดสรรยอดวัคซีนเพิ่มรายจังหวัด และให้สาธารณสุขจังหวัดเป็นผู้กําหนดวัน เวลา และสถานที่สําหรับการฉีดวัคซีนของนักเรียนกลุ่มดังกล่าวด้วย
ในส่วนกรุงเทพมหานคร รายงานมีเด็กนักเรียนอายุ 12-18 ที่เป็น 7 โรคกลุ่มเสี่ยงในกรุงเทพมหานคร และเด็กนักเรียนในสังกัดกทม. และสังกัดอื่นๆ มีการลงทะเบียนแจ้งความประสงค์รับการฉีดวัคซีนกว่า 5,000 คน ฉีดวัคซีนแล้วประมาณ  2,000 คน ยังคงเหลืออีก 3,000 คน ซึ่งกทม.ก็จะได้เร่งดําเนินการให้สอดคล้องกับการจัดสรรวัคซีนจากกระทรวงสาธารณสุขต่อไป
นางสาวรัชดา ฯ ยังกล่าวว่า จากการฉีดวัคซีนให้กับนักเรียน/เยาวชนใน กทม. กว่า 2,000 รายที่ผ่านมา ยังไม่พบการรายงานผลข้างเคียง ยืนยันว่าวัคซีนที่รัฐบาลนํามาให้บริการแก่เด็กนักเรียน/ เยาวชน ที่มีอายุ 12 ปีขึ้นไป รวมทั้งผู้ใหญ่ ผ่านการรับรองจากสํานักงานองค์การอาหารและยา องค์การอนามัยโลก และมีหลักฐานทางวิชาการที่บ่งชี้ว่า มีประสิทธิภาพและความปลอดภัย จึงขอให้ความมั่นใจแก่น้องๆ นักเรียน เยาวชน อย่างไรก็ตาม การให้ฉีดวัคซีนโควิด-19 ให้แก่ผู้ที่ยังไม่บรรลุนิติภาวะ ต้องได้รับความเห็นชอบจากผู้ปกครองก่อนด้วย
.........................
รัฐบาลไทย-ข่าวทำเนียบรัฐบาล-ปลัดกอบชัยฯ ให้การต้อนรับ อัครราชทูตที่ปรึกษา(ฝ่ายเศรษฐกิจ) ประจำสถานเอกอัครราชทูตญี่ปุ่นประจำประเทศไทย
วันพุธที่ 22 กันยายน 2564
ปลัดกอบชัยฯ ให้การต้อนรับ อัครราชทูตที่ปรึกษา(ฝ่ายเศรษฐกิจ) ประจําสถานเอกอัครราชทูตญี่ปุ่นประจําประเทศไทย
ในโอกาสเข้ารับตําแหน่งใหม่และร่วมหารือเกี่ยวกับความร่วมมือในอนาคตระหว่างกระทรวงอุตสาหกรรมและประเทศญี่ปุ่นในเรื่องโมเดลเศรษฐกิจ BCG
ปลัดกอบชัยฯ ให้การต้อนรับ อัครราชทูตที่ปรึกษา(ฝ่ายเศรษฐกิจ) ประจําสถานเอกอัครราชทูตญี่ปุ่นประจําประเทศไทย
วันนี้ (22 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม ให้การต้อนรับ นายทาซากะ ทาคุโระ อัครราชทูตที่ปรึกษา(ฝ่ายเศรษฐกิจ) ประจําสถานเอกอัครราชทูตญี่ปุ่นประจําประเทศไทย พร้อมนายซาโนะ โชทาโร ผู้ช่วยทูตพาณิชย์ประจําสถานเอกอัครราชทูตญี่ปุ่นประจําประเทศไทย และคณะ เข้าพบในโอกาสเข้ารับตําแหน่งใหม่และร่วมหารือเกี่ยวกับความร่วมมือในอนาคตระหว่างกระทรวงอุตสาหกรรมและประเทศญี่ปุ่นในเรื่องโมเดลเศรษฐกิจ BCG และการเชิญชวนนักลงทุนญี่ปุ่นมาลงทุนในไทย รวมถึงแนวทางการส่งเสริมยานยนต์ไฟฟ้า ซึ่งจะมีการหารือแนวทางร่วมกันในอนาคต โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมให้การต้อนรับ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“จุรินทร์” เข้ม! สั่งพาณิชย์ทุกจังหวัด ติดตาม-ตรวจสอบ ราคาสินค้าทั้งหน้าโรงงานและขายส่ง ขายปลีก พบฉวยโอกาสขึ้นราคาค้ากำไรเกินควรขอประชาชนช่วยแจ้ง 1569 !!!
วันพุธที่ 29 มิถุนายน 2565
“จุรินทร์” เข้ม!  สั่งพาณิชย์ทุกจังหวัด ติดตาม-ตรวจสอบ ราคาสินค้าทั้งหน้าโรงงานและขายส่ง ขายปลีก พบฉวยโอกาสขึ้นราคาค้ากําไรเกินควรขอประชาชนช่วยแจ้ง 1569 !!!
วันที่ 29 มิถุนายน 2565 เวลา 8.00 น. นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า ระหว่าง Work from home อยู่นี้ มีความเป็นห่วงพี่น้องประชาชนจึงได้สั่งการให้ปลัดกระทรวงพาณิชย์
ติดตามนโยบายการคุ้มครองผู้บริโภคและประชาชนเกี่ยวกับราคาสินค้าอย่างใกล้ชิด โดยสั่งการให้ปลัดกระทรวงพาณิชย์กําชับให้หน่วยงานเกี่ยวข้องติดตามราคาสินค้าทั้งราคาหน้าโรงงาน ราคาขายส่ง ขายปลีกและให้พาณิชย์จังหวัดทุกจังหวัดติดตามราคาและภาวะสินค้าอุปโภคบริโภคทุกชนิดอย่างใกล้ชิดทุกวัน รวมถึงประชาสัมพันธ์สร้างความเข้าใจและขอความร่วมมือให้ร้านค้าปฏิบัติตาม พ.ร.บ.ว่าด้วยราคาสินค้าและบริการ พ.ศ. 2542 อย่างเคร่งครัด เพื่อไม่ให้มีการฉวยโอกาสขึ้นราคาเข้าข่ายค้ากําไรเกินควร รวมถึงไม่ให้มีการกักตุนสินค้า หากไม่ปฏิบัติตามให้ผู้ว่าราชการจังหวัดในฐานะประธานคณะกรรมการดูแลราคาสินค้าและบริการระดับจังหวัดกับสํานักงานพาณิชย์จังหวัดเข้าตรวจสอบและดําเนินการตามกฎหมายอย่างเด็ดขาด และให้รายงานผลการปฏิบัติการให้ทราบทุกวันต่อไป
ทางด้านนายพูนพงษ์ นัยนาภากรณ์ รองปลัดกระทรวงพาณิชย์ ระบุว่า สํานักงานปลัดกระทรวงพาณิชย์ ขอเรียนว่าจากข้อสั่งการของรองนายกรัฐมนตรีและรัฐมนตรีว่าการกระทรวงพาณิชย์นั้น เพื่อให้การดําเนินการในการติดตามราคาสินค้าอุปโภคบริโภคอย่างใกล้ชิด การกํากับดูแลการปิดป้ายแสดงสินค้าให้ชัดเจนและห้ามจําหน่ายสินค้าราคาแพงเกินสมควรตาม พ.ร.บ.ว่าด้วยราคาสินค้าและบริการ เป็นไปด้วยความเรียบร้อยและเกิดประสิทธิภาพจึงบันทึกสั่งการให้พาณิชย์จังหวัดดําเนินการ ดังนี้
1. จัดชุดเจ้าหน้าที่ตรวจติดตามสถานการณ์ราคา ภาวะการจําหน่ายสินค้าอุปโภคบริโภคอย่างใกล้ชิดเป็นประจําทุกวัน พร้อมสร้างความเข้าใจในการปฎิบัติตาม พ.ร.บ.ว่าด้วยราคาสินค้าและบริการฯ ให้มีการปิดป้ายแสดงราคาอย่างชัดเจน ตรวจสอบการจําหน่ายและป้องปรามการฉวยโอกาสขึ้นราคาสินค้าแพงเกินสมควร โดยเฉพาะกรณีที่ปรากฏเป็นข่าวในพื้นที่ และปรากฏตามสื่อ หรือมีเรื่องร้องเรียน ให้ถือเรื่องนี้เป็นเรื่องเร่งด่วนที่ต้องให้ความสําคัญ 2. รายงานผลการดําเนินการติดตาม ตรวจสอบ หรือผลการดําเนินคดี (ถ้ามี) กรณีมีข้อร้องเรียนการกระทําความผิดหรือพบการกระทําความผิด ขอให้ดําเนินการตรวจสอบโดยเร็วตามแนวปฏิบัติและกฎหมายที่เกี่ยวข้อง และรายงานผลให้กระทรวงฯ ทราบทันที 3. ขอให้รายงานผลการติดตามสถานการณ์สินค้าอุปโภคบริโภคเป็นประจําทุกวัน
" พาณิชย์จังหวัดและสํานักงานปลัดกระทรวงพาณิชย์ให้ความสําคัญกับการติดตามนโยบายของรองนายกรัฐมนตรีและรัฐมนตรีว่าการกระทรวงพาณิชย์มาอย่างต่อเนื่องและล่าสุดท่านได้กําชับให้ติดตามและตรวจตราอย่างใกล้ชิดยิ่งขึ้น ทั้งนี้เพื่อไม่ให้ประชาชนถูกเอาเปรียบหรือเกิดการฉวยโอกาสเกิดขึ้น นอกจากนี้ยังให้พาณิชย์จังหวัดคอยลงพื้นที่ติดตามสอบถามแลกเปลี่ยนข้อเท็จจริงจากประชาชนเพื่อให้นโยบายประสบความสําเร็จอย่างดีด้วย " รองปลัดกระทรวงพาณิชย์ กล่าว
รัฐบาลไทย-ข่าวทำเนียบรัฐบาล-ปลัดกระทรวงมหาดไทยและนายกสมาคมแม่บ้านมหาดไทยนำคณะผู้บริหารระดับสูง และประชาชน ร่วมทำบุญตักบาตรเนื่องในวันปีใหม่ 2565 ถวายเป็นพระราชกุศล และเพื่อความเป็นสิริมงคล
วันเสาร์ที่ 1 มกราคม 2565
ปลัดกระทรวงมหาดไทยและนายกสมาคมแม่บ้านมหาดไทยนําคณะผู้บริหารระดับสูง และประชาชน ร่วมทําบุญตักบาตรเนื่องในวันปีใหม่ 2565 ถวายเป็นพระราชกุศล และเพื่อความเป็นสิริมงคล
ปลัดกระทรวงมหาดไทยและนายกสมาคมแม่บ้านมหาดไทยนําคณะผู้บริหารระดับสูง และประชาชน ร่วมทําบุญตักบาตรเนื่องในวันปีใหม่ 2565 ถวายเป็นพระราชกุศล และเพื่อความเป็นสิริมงคล
วันนี้ (1 ม.ค. 65) เวลา 06.00 น. ที่วัดราชบพิธสถิตมหาสีมาราม เขตพระนคร กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร. วันดี กุญชรยาคง จุลเจริญ นายกสมาคมแม่บ้านมหาดไทย และประธานสภาสตรีแห่งชาติในพระบรมราชินูปถัมภ์ เป็นประธานในพิธีทําบุญตักบาตรเนื่องในวันปีใหม่ 2565 เพื่อถวายเป็นพระราชกุศลแด่พระบาทสมเด็จพระเจ้าอยู่หัว และเพื่อความเป็นสิริมงคล โดยมี นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง พร้อมด้วย นายธนาคม จงจิระ อธิบดีกรมการปกครอง นายนิสิต จันทร์สมวงศ์ อธิบดีกรมที่ดิน นายประยูร รัตนเสนีย์ อธิบดีกรมส่งเสริมการปกครองท้องถิ่น นายพรพจน์ เพ็ญพาส อธิบดีกรมโยธาธิการและผังเมือง นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายสมคิด จันทมฤก อธิบดีกรมการพัฒนาชุมชน นายกวี อารีกุล ผู้ว่าการการประปานครหลวง นายสมบูรณ์ สุนันทพงศ์ศักดิ์ ผู้ว่าการการประปาส่วนภูมิภาค นายวิลาศ เฉลยสัตย์ ผู้ว่าการไฟฟ้านครหลวง นายศุภชัย เอกอุ่น ผู้ว่าการการไฟฟ้าส่วนภูมิภาค นายวิทยา ทรัพย์เย็น รองผู้อํานวยการองค์การตลาดทําการแทนผู้อํานวยการองค์การตลาด นางกุลทรัพย์ ชื่นโกสุม นางจิณณารัชช์ สัมพันธรัตน์ นางกุสุมาล พงษ์สิทธิถาวร อุปนายกสมาคมแม่บ้านมหาดไทย คณะกรรมการสมาคมแม่บ้านมหาดไทย คณะกรรมการสภาสตรีแห่งชาติในพระบรมราชินูปถัมภ์ และพี่น้องประชาชน ร่วมทําบุญตักบาตรข้าวสารอาหารแห้ง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ 1 มกราคม 2565 วันขึ้นปีใหม่ 2565 คณะสงฆ์วัดราชบพิธสถิตมหาสีมาราม จํานวน 30 รูป ได้เมตตาเดินบิณฑบาตข้าวสารอาหารแห้ง บริเวณหน้าพระอุโบสถ ซึ่งนับเป็นโอกาสที่เป็นมงคลยิ่ง ที่ชาวมหาดไทยได้ร่วมกับพี่น้องประชาชนพุทธศาสนิกชนและศิษยานุศิษย์วัดราชบพิธสถิตมหาสีมาราม ในการทําบุญสร้างกุศล ทั้งกาย และใจ ถือเป็นการเริ่มต้นที่ดีของการเริ่มศักราชใหม่ ซึ่งในวันนี้ก็ได้มีพี่น้องพุทธศาสนิกชนจํานวนมากตั้งใจใช้โอกาสนี้ในการร่วมกันตั้งจิตภาวนา ระลึกถึงคุณพระพุทธ พระธรรม พระสงฆ์ และพระพุทธอังคีรส ประธานพระอุโบสถ เพื่อเป็นสิริมงคลแก่ตนเอง ครอบครัว รวมถึงถวายเป็นพระราชกุศลแด่พระบาทสมเด็จพระเจ้าอยู่หัว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า เนื่องในอภิลักขิตสมัยขึ้นปีใหม่ พุทธศักราช 2565 เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานพระรูป พร้อมลายพระหัตถ์เชิญพระพุทธภาษิต และพระคติธรรม ประทานพรสําหรับความสุขปีใหม่ พุทธศักราช 2565 ว่า “ททํ มิตฺตานิ คนฺถติ ผู้ให้ย่อมผูกมิตรไว้ได้” ซึ่งนับเป็นสิริมงคลแก่พุทธศาสนิกชน ที่จะได้น้อมนําพรปีใหม่ประทานนี้ ไปใช้ในการปฏิบัติบูชาเพื่อให้เกิดสิ่งที่ดีงาม และเกิดประโยชน์กับชีวิต อันจะนํามาซึ่งความสุขอย่างยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท เสริมเศรษฐกิจการขนส่งภาคตะวันออก EEC พัฒนาพื้นที่โดยรอบท่าอากาศยานสุวรรณภูมิ ขยายถนนสาย ฉช.3001 จังหวัดฉะเชิงเทราและจังหวัดสมุทรปราการ กว่า 20 กิโลเมตร แล้วเสร็จ
วันอังคารที่ 19 ตุลาคม 2564
กรมทางหลวงชนบท เสริมเศรษฐกิจการขนส่งภาคตะวันออก EEC พัฒนาพื้นที่โดยรอบท่าอากาศยานสุวรรณภูมิ ขยายถนนสาย ฉช.3001 จังหวัดฉะเชิงเทราและจังหวัดสมุทรปราการ กว่า 20 กิโลเมตร แล้วเสร็จ
กรมทางหลวงชนบท (ทช.) กระทรวงคมนาคม ดําเนินการก่อสร้างถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ ระยะทาง 20.329 กิโลเมตร
กรมทางหลวงชนบท (ทช.) กระทรวงคมนาคม ดําเนินการก่อสร้างถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ ระยะทาง 20.329 กิโลเมตร เพื่อเสริมเศรษฐกิจการขนส่งสินค้าให้มีประสิทธิภาพ เชื่อมโครงข่ายบริเวณโดยรอบสนามบินสุวรรณภูมิให้สมบูรณ์ รวมถึงเป็นการสนับสนุนเขตเศรษฐกิจพิเศษภาคตะวันออก (Eastern Economic Corridor : EEC) รองรับความพร้อมในเรื่องโครงสร้างพื้นฐาน ในเขตพื้นที่ 3 จังหวัด คือ ฉะเชิงเทรา ชลบุรี และระยอง
ทช. โดยสํานักก่อสร้างทาง ให้รายละเอียดว่า ถนนทางหลวงชนบทสาย ฉช.3001 แยกทางหลวงหมายเลข 314 - ลาดกระบัง จังหวัดฉะเชิงเทราและสมุทรปราการ เป็นเส้นทางที่มีปริมาณในการเดินทางและการขนส่งสินค้าผ่านท่าอากาศยานสุวรรณภูมิ มีการขยายตัวเติบโตเป็นอย่างมาก ส่งผลให้ถนนทางหลวงชนบทสาย ฉช.3001 มีปริมาณการจราจรที่เพิ่มมากขึ้นอย่างต่อเนื่อง ทําให้เกิดความล่าช้าในการสัญจรไปยังท่าอากาศยานสุวรรณภูมิ ทช. จึงได้ดําเนินการขยายถนนทางหลวงชนบทสาย ฉช.3001 แยกทางหลวงแผ่นดินหมายเลข 314 - ลาดกระบัง จังหวัดฉะเชิงเทราและสมุทรปราการ โดยได้ปรับปรุงถนนเดิมจากขนาด 2 ช่องจราจร ให้เป็นถนนขนาด 4 ช่องจราจร และขนาด 6 ช่องจราจร โดยเส้นทางดังกล่าวมีจุดเริ่มต้นเชื่อมกับทางหลวงแผ่นดินหมายเลข 314 บริเวณ กม. ที่ 18+000 ตําบลคลองประเวศ แนวเส้นทางโครงการไปทางทิศตะวันตกเฉียงเหนือพาดผ่านพื้นที่ตําบลเทพราช อําเภอบ้านโพธิ์ จังหวัดฉะเชิงเทรา ตําบลคลองสวน ตําบลเปร็ง อําเภอบางบ่อ จังหวัดสมุทรปราการ และมีจุดสิ้นสุดบนถนนทางหลวงชนบทสาย ฉช.3001 ที่ กม. 20+329 บรรจบที่ถนนหลวงแพ่ง เขตลาดกระบัง กรุงเทพมหานคร โดยก่อสร้างเป็นถนนผิวจราจรแอสฟัลท์ติกคอนกรีต ขนาด 4 ช่องจราจร พร้อมไหล่ทาง (บริเวณนอกเขตชุมชน) และขนาด 6 ช่องจราจร พร้อมทางเท้า (บริเวณในเขตชุมชน) และก่อสร้างสะพานรวม 10 แห่ง รวมระยะทาง 20.329 กิโลเมตร ใช้งบประมาณในการก่อสร้าง 3,712.8090 ล้านบาท เป็นงบผูกพันปี 2559 - 2564
ปัจจุบันโครงการดังกล่าวได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรได้อย่างสะดวกปลอดภัยเรียบร้อยแล้ว รวมทั้งยังสามารถรองรับปริมาณการจราจรที่เพิ่มขึ้นบริเวณนิคมอุตสาหกรรมลาดกระบัง ท่าอากาศยานสุวรรณภูมิ ส่งเสริมการพัฒนาพื้นที่โดยรอบท่าอากาศยานให้เป็นศูนย์กลางการค้า เพื่อยกระดับการส่งออกของประเทศอย่างยั่งยืนอีกด้วย
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเจ้าท่าเร่งขจัดคราบน้ำมัน
วันจันทร์ที่ 10 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเจ้าท่าเร่งขจัดคราบน้ํามัน
พร้อมดูแลความปลอดภัยในการเดินเรือ จากเหตุเรือปริศนาจมที่สุราษฎร์ธานี
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงกรณีพบเรือสินค้าขนาดใหญ่ไม่ปรากฏสัญชาติ ลอยลําเข้ามาในเขตน่านน้ําพื้นที่ทะเลอ่าวไทย เมื่อวันที่ 6 ม.ค. 2565 ที่ผ่านมา เจ้าหน้าที่ได้เข้าตรวจสอบพบว่าเรืออยู่ในสภาพเก่า มีรอยรั่วและน้ําไหลเข้าตัวเรือ ไม่พบผู้ใดอยู่บนเรือลําดังกล่าว และไม่มีเอกสารที่แสดงได้ว่าเป็นเรือสัญชาติใด เจ้าหน้าที่จึงได้ดําเนินการติดตั้งเครื่องสูบน้ําเพื่อระบายน้ําออกจากตัวเรือ เพื่อทําการลากจูงเรือเข้าฝั่งมาตรวจสอบ และล่าสุดเมื่อช่วงค่ําของคืนวันที่ 8 ม.ค. 2565 ที่ผ่านมา ด้วยสภาพความชํารุดเรือได้จมลงใต้ทะเลที่ความลึก 30 เมตร เบื้องต้นไม่กระทบต่อการเดินเรือ ซึ่งจุดดังกล่าวอยู่ห่างจาก อ.สิชล จ.นครศรีธรรมราช ประมาณ 28 ไมล์ทะเล และได้พบคราบน้ํามันคาดว่าเป็นน้ํามันที่อยู่ในห้องเครื่อง จึงได้ประสานภาคเอกชน ร่วมกันเร่งสกัดคราบน้ํามัน เพื่อไม่ให้กระทบต่อระบบนิเวศน์และสภาพแวดล้อมทางทะเล
ทั้งนี้ ตนได้สั่งการให้กรมเจ้าท่าโดยสํานักงานเจ้าท่าภูมิภาคสาขาสุราษฎร์ธานี ดําเนินการ
• ออกประกาศให้ชาวเรือระมัดระวังในการเดินเรือ
• วางทุ่นเครื่องให้ชาวเรือเห็นทั้งเวลากลางวันและกลางคืนเพื่อความปลอดภัยในการเดินเรือ
• ออกประกาศแจ้งให้เจ้าของเรือกู้เรือภายใน 15 วัน
• ประสานประเทศเจ้าของเรือ
• เตรียมพร้อมแผนการกู้เรือหากครบกําหนดระยะเวลา 15 วัน ตามประกาศ
• รายงานความคืบหน้าให้ทราบจนกว่าจะจบภารกิจ
รัฐบาลไทย-ข่าวทำเนียบรัฐบาล-โฆษกรัฐบาลจวก “เพื่อไทย” จ้องแต่จะเล่นเกมการเมือง ไม่สนประชาชนที่กำลังรอจัดสรรงบประมาณเข้าไปแก้ปัญหาความเดือดร้อนให้
วันพุธที่ 25 พฤษภาคม 2565
โฆษกรัฐบาลจวก “เพื่อไทย” จ้องแต่จะเล่นเกมการเมือง ไม่สนประชาชนที่กําลังรอจัดสรรงบประมาณเข้าไปแก้ปัญหาความเดือดร้อนให้
โฆษกรัฐบาลจวก “เพื่อไทย” จ้องแต่จะเล่นเกมการเมือง ไม่สนประชาชนที่กําลังรอจัดสรรงบประมาณเข้าไปแก้ปัญหาความเดือดร้อนให้
วันนี้ (25 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ระบุว่า หากร่างพระราชบัญญัติงบประมาณรายจ่ายประจําปีงบประมาณ 2566 ไม่ผ่านการรับรองของสภาฯ ไม่ว่าจะในวาระรับหลักการ หรือเสร็จสิ้นวาระที่ 3 รัฐบาลจะต้องแสดงความรับผิดชอบ หากไม่ลาออกก็ต้องยุบสภาฯ ว่า แทนที่วันนี้ฝ่ายค้านจะคิดว่า จะเสนอแนะรัฐบาลอย่างไรเพื่อให้งบประมาณลงไปถึงประชาชนให้มากที่สุด กลับคิดถึงแต่เมื่อไรจะยุบสภาฯ เมื่อไรจะได้กลับมามีอํานาจอีกครั้ง เป็นการแสดงให้ประชาชนได้เห็นอย่างชัดเจนว่า ฝ่ายค้านในวันนี้ไม่สามารถฝากผีฝากไข้อะไรได้อีกแล้ว เพราะวันๆ จ้องแต่หาโอกาสและช่องทางให้ตัวเองได้กลับมาเป็นรัฐบาลอีกครั้งโดย ไม่สนใจแม้กระทั่งว่าประชาชนกําลังรอเม็ดเงินเพื่อเข้าไปแก้ปัญหาความเดือดร้อนให้กับเขาอยู่ ซึ่งเป็นเรื่องที่น่าผิดหวังอย่างยิ่ง อย่างไรก็ตาม มั่นใจว่าร่างพระราชบัญญัติงบประมาณรายจ่ายประจําปีงบประมาณ 2566 จะผ่านการพิจารณาของสภาฯ อย่างแน่นอน
ส่วนกรณีที่นายสมชัย ศรีสุทธิยากร สมาชิกพรรคเสรีรวมไทย ระบุว่า วันนี้ความต่างของเสียงฝ่ายรัฐบาลและฝ่ายค้านอยู่แค่ 14 เสียง หากเปลี่ยนเกิน 7 เสียงก็จบนั้น นายธนกร กล่าวว่า ไม่แปลกใจที่นายสมชัยเข้าๆ ออกๆ เป็นสมาชิกพรรคการเมืองมาแล้วหลายต่อหลายพรรค เพราะมองอะไรแค่เผินๆ วิจารณ์จากตัวเลขเท่าที่เห็น ทั้งๆ ที่ในความเป็นจริงอาจจะมีฝ่ายค้านอีกหลายเสียงที่เห็นว่า การกระทําของฝ่ายค้านในขณะนี้ไม่เกิดประโยชน์อะไรกับประเทศ มีแต่กําลังจะสร้างความเดือดร้อนให้กับประชาชนเพิ่มมากขึ้นไปอีก แล้วหันมาโหวตสนับสนุนรัฐบาลก็เป็นได้ ที่สําคัญ หาก ส.ส.คนไหนจ้องแต่จะเล่นเกมการเมือง โดยไม่สนว่าประชาชนกําลังรอการจัดสรรงบประมาณเพื่อเข้าไปแก้ไขปัญหาความเดือดร้อนให้กับเขาอยู่ การเลือกตั้งสมัยหน้าก็อาจไม่ได้กลับเข้าสู่สภาฯ อีกก็เป็นได้
รัฐบาลไทย-ข่าวทำเนียบรัฐบาล-ออมสินขยายความช่วยเหลือลูกหนี้สินเชื่อธุรกิจร้านอาหาร พักชำระเงินต้นและดอกเบี้ย 6 เดือน แจ้งเข้าร่วมมาตรการได้ถึง 23 ก.ค. นี้
วันพฤหัสบดีที่ 1 กรกฎาคม 2564
ออมสินขยายความช่วยเหลือลูกหนี้สินเชื่อธุรกิจร้านอาหาร พักชําระเงินต้นและดอกเบี้ย 6 เดือน แจ้งเข้าร่วมมาตรการได้ถึง 23 ก.ค. นี้
จากสถานการณ์การแพร่ระบาดของ COVID-19 ที่มีแนวโน้มทวีความรุนแรง ธนาคารออมสินปรับเกณฑ์มาตรการยกเว้นการชําระเงินต้นและดอกเบี้ย เงินงวดเป็นศูนย์ ตลอด 6 เดือน โดยเปิดให้ผู้ประกอบการ SMEs ที่เป็นลูกหนี้สินเชื่อธุรกิจที่ได้นําเงินกู้ไปประกอบกิจการร้านอาหาร สา
นายวิทัย รัตนากร ผู้อํานวยการธนาคารออมสิน เปิดเผยว่า จากสถานการณ์การแพร่ระบาดของ COVID-19 ที่มีแนวโน้มทวีความรุนแรง รัฐจําเป็นต้องประกาศยกระดับมาตรการป้องกันและควบคุมการแพร่ระบาดที่เข้มข้นขึ้น โดยรัฐบาลและกระทรวงการคลังมอบนโยบายให้ธนาคารออมสิน ขยายความช่วยเหลือแก่ผู้ประกอบกิจการร้านอาหารที่ได้รับผลกระทบ ธนาคารจึงปรับเกณฑ์มาตรการยกเว้นการชําระเงินต้นและดอกเบี้ย เงินงวดเป็นศูนย์ ตลอด 6 เดือน โดยเปิดให้ผู้ประกอบการ SMEs ที่เป็นลูกหนี้สินเชื่อธุรกิจที่ได้นําเงินกู้ไปประกอบกิจการร้านอาหาร สามารถขอเข้าร่วมมาตรการนี้ได้ด้วย จากเดิมที่ให้สิทธิ์เฉพาะธุรกิจโรงแรม รีสอร์ต เกสต์เฮาส์ และเซอร์วิสอพาร์ตเมนท์
ทั้งนี้ ผู้ประกอบกิจการร้านอาหารและเครื่องดื่ม ที่เป็นลูกหนี้สินเชื่อธุรกิจธนาคารออมสิน วงเงินสินเชื่อรวมไม่เกิน 250 ล้านบาท และมีหนี้ค้างชําระไม่เกิน 90 วัน สามารถขอเข้าร่วมมาตรการฯ เพื่อรับสิทธิ์ยกเว้นการชําระเงินต้นและดอกเบี้ย มีผลตั้งแต่งวดเดือนกรกฎาคม - เดือนธันวาคม 2564 โดยแจ้งความประสงค์เข้าร่วมมาตรการได้ตั้งแต่บัดนี้ ที่สาขาธนาคารออมสิน หรือศูนย์สินเชื่อธุรกิจลูกค้า SMEs ที่ได้ติดต่อขอสินเชื่อไว้ หมดเขตแจ้งความประสงค์วันที่ 23 กรกฎาคม 2564
อนึ่ง ที่ผ่านมาธนาคารได้จัดทํามาตรการยกเว้นการชําระเงินต้นและดอกเบี้ยให้กับผู้ประกอบการ SMEs โรงแรม รีสอร์ต เกสต์เฮาส์ และเซอร์วิสอพาร์ตเมนต์ไปแล้วในช่วงก่อนหน้านี้ ซึ่งจะหมดเขตให้แจ้งความประสงค์เข้าร่วมมาตรการในวันที่ 23 กรกฎาคม 2564 เช่นเดียวกัน โดยธนาคารมีเป้าหมายเพื่อช่วยลดภาระค่าใช้จ่าย แก่ผู้ประกอบการ ให้สามารถประคับประคองธุรกิจจนกว่าสถานการณ์การแพร่ระบาดของ COVID-19 จะคลี่คลาย และกิจการกลับมามีรายได้อีกครั้ง
https://www.gsb.or.th/news/gsbpr34/
รัฐบาลไทย-ข่าวทำเนียบรัฐบาล-ศบค.ขยายเวลาให้นักท่องเที่ยวพำนักในไทย เพิ่มรายได้ด้านการท่องเที่ยว
วันอังคารที่ 23 สิงหาคม 2565
ศบค.ขยายเวลาให้นักท่องเที่ยวพํานักในไทย เพิ่มรายได้ด้านการท่องเที่ยว
วันเสาร์ที่ 20 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบขยายระยะเวลาการพํานักของผู้เดินทางเข้าราชอาณาจักรไทย ให้นักท่องเที่ยวจากต่างประเทศที่ได้รับยกเว้นการตรวจลงตรา ทั้งที่ไทยให้ฝ่ายเดียวและที่มีความตกลงระหว่างกัน จากพํานักได้ไม่เกิน 30 วัน เป็นไม่เกิน 45 วัน และขยายเวลาพํานักสําหรับผู้ได้รับ Visa on Arrival จากไม่เกิน 15 วันเป็นไม่เกิน 30 วัน มีผลตั้งแต่วันที่ 1 ต.ค. 2565 – 31 มี.ค.2566 เพื่อกระตุ้นให้เกิดการเดินทางและให้นักท่องเที่ยวมีเวลาพํานักและใช้จ่ายในประเทศไทยเพิ่มมากขึ้น เป็นส่วนหนึ่งในการฟื้นฟูเศรษฐกิจ เยียวยาผลกระทบจากสถานการณ์โควิด-19 ทั้งนี้ ได้ขยายเวลาประกาศสถานการณ์ฉุกเฉินทั่วราชอาณาจักรต่อไปอีก 2 เดือน คือ 1 ส.ค.-30 ก.ย.65 เพื่อรักษาความเป็นเอกภาพของมาตรการป้องกันและควบคุมโรคด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ดิจิทัลฯ ร่วมพิธีอัญเชิญเครื่องราชสักการะและพานพุ่มทูลเกล้าฯ ถวายพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
วันศุกร์ที่ 29 กรกฎาคม 2565
ก.ดิจิทัลฯ ร่วมพิธีอัญเชิญเครื่องราชสักการะและพานพุ่มทูลเกล้าฯ ถวายพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
ก.ดิจิทัลฯ ร่วมพิธีอัญเชิญเครื่องราชสักการะและพานพุ่มทูลเกล้าฯ ถวายพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่29กรกฎาคม2565พ.ต.อ.ดร.อัครพลบุณโยปัษฎัมภ์ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เป็นผู้แทนกระทรวงฯเข้าร่วมพิธีอัญเชิญเครื่องราชสักการะและพานพุ่มทูลเกล้าฯและถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสวันเฉลิมพระชนมพรรษา28กรกฎาคม2565ณบริเวณหน้าประตูภูธรลีลาศพระลานพระราชวังดุสิต
**************
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนปาล์มน้ำมัน ปี 2564-2565
วันศุกร์ที่ 25 กุมภาพันธ์ 2565
โครงการประกันรายได้เกษตรกรชาวสวนปาล์มน้ํามัน ปี 2564-2565
วันศุกร์ที่ 25 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสร้างความมั่นคงแก่เกษตรกรโดยอนุมัติโครงการประกันรายได้เกษตรกรชาวสวนปาล์มน้ํามัน ปี 2564-2565 วงเงิน 7,660 ล้านบาท โดยกําหนดราคาประกันของปาล์มทะลาย อัตราน้ํามันร้อยละ 18 กิโลกรัมละ 4 บาท ครัวเรือนละไม่เกิน 25 ไร่ ระยะเวลาการจ่ายเงินเริ่มตั้งแต่เดือน ก.ย.2564 - ส.ค.2565 ทั้งนี้ จะต้องเป็นเกษตรกรที่ขึ้นทะเบียนไว้กับกรมส่งเสริมการเกษตร และเป็นพื้นที่ปลูกต้นปาล์มอายุ 3 ปีขึ้นไปที่ให้ผลผลิตแล้ว สําหรับโครงการประกันรายได้เกษตรกรชาวสวนปาล์มน้ํามันปี 2564 ไม่มีการจ่ายเงินชดเชยส่วนต่างตลอดทั้งโครงการ เนื่องจากความต้องการใช้ปาล์มน้ํามันและพลังงานทดแทนเพิ่มขึ้น ส่งผลให้ราคาปาล์มทะลายปี 2564 เฉลี่ย 6.9 บาท/กก. สูงกว่าราคาประกันรายได้ที่กําหนดไว้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ปลื้ม “คลองโอ่งอ่าง” กลับมาเปิดให้บริการแล้ว สอดคล้องกับนโยบายผ่อนคลายกิจกรรมทางเศรษฐกิจ และเปิดประเทศ เตรียมพร้อมรองรับการฟื้นฟูเศรษฐกิจ
วันอาทิตย์ที่ 17 ตุลาคม 2564
นายกฯ ปลื้ม “คลองโอ่งอ่าง” กลับมาเปิดให้บริการแล้ว สอดคล้องกับนโยบายผ่อนคลายกิจกรรมทางเศรษฐกิจ และเปิดประเทศ เตรียมพร้อมรองรับการฟื้นฟูเศรษฐกิจ
นายกฯ ปลื้ม “คลองโอ่งอ่าง” กลับมาเปิดให้บริการแล้ว สอดคล้องกับนโยบายผ่อนคลายกิจกรรมทางเศรษฐกิจ และเปิดประเทศ เตรียมพร้อมรองรับการฟื้นฟูเศรษฐกิจ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ต่อกรณีการเปิดถนนคนเดิน “คลองโอ่งอ่าง” อีกครั้ง ตั้งแต่วันที่ 15 ตุลาคม 2564 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่มีการตอบรับตามนโยบายรัฐบาลประกาศผ่อนปรนให้กิจกรรมและกิจการทางเศรษฐกิจในบางประเภท ซึ่งนายกรัฐมนตรีเชื่อมั่นว่า จะเป็นโอกาสในการส่งเสริมการท่องเที่ยว สร้างงาน สร้างรายได้ให้กับประชาชน อย่างไรก็ดี ขอให้ดําเนินการด้วยความระมัดระวังเป็นไปตามมาตรการ COVID-Free Setting ป้องกันโรคโควิด – 19 ที่รัดกุม
โฆษกรัฐบาล กล่าวว่า นอกจากคลองโอ่งอ่าง ที่ได้รับการปรับปรุงและพัฒนา จนได้รับได้รับรางวัล 2020 Asian Townscape Awards จาก โครงการตั้งถิ่นฐานมนุษย์แห่งสหประชาชาติ (United Nations Human Settlements Programme: UN-HABITAT) แล้ว ที่ผ่านมา นายกฯ ให้ความสําคัญกับวิถีชีวิตความเป็นอยู่ของประชาชนทุกคน โดยได้ติดตามโครงการปรับปรุงภูมิทัศน์บริเวณรอบคูคลอง ของคลองต่าง ๆ ในเมืองอย่างต่อเนื่อง อาทิ คลองช่องนนทรี คลองเปรมประชากร คลองคูเมืองเดิม คลองแสนแสบ คลองผดุงกรุงเกษม และคลองรอบกรุง พื้นที่รอบคลองเหล่านี้ได้รับการพลิกฟื้นให้กลับมามีชีวิตชีวา บ้านเรือนได้รับการปรับปรุงให้สวยงาม ไม่ขวางทางน้ํา มีเขื่อนระบายน้ํา เพิ่มพื้นที่สาธารณะให้กับคนเมือง ยกระดับคุณภาพชีวิตความเป็นอยู่ของประชาชน เพิ่มช่องทางการคมนาคม บําบัดน้ําเสีย แก้ปัญหาสิ่งแวดล้อม และเสริมสร้างสุขภาพกายและจิตใจให้ประชาชน
อนึ่ง ถนนคนเดินบริเวณคลองโอ่งอ่างจะเปิดทุกวันศุกร์ เสาร์ อาทิตย์ ระหว่างเวลา 15.00 - 20.00 น. มีกิจกรรมหลากหลาย อาทิ พายเรือคายัค รับชมทัศนียภาพสองฝั่งคลอง ชมภาพสตรีทอาร์ทบนถนนคนเดิน การแสดงจากประชาชนทั่วไป และมีซุ้มขายอาหารและสินค้า ทั้งนี้ กทม. ได้จัดมาตรการตรวจคัดกรองโควิด-19 ด้วยชุดตรวจ ATK ให้กับผู้ค้า ผู้ประกอบการและผู้ที่จัดกิจกรรมต่างๆ ทุกราย เป็นประจําทุกสัปดาห์ เพื่อความปลอดภัยของผู้เข้าร่วมงานทุกคน และในเดือนพฤศจิกายน ที่จะถึงนี้ กทม.ได้เตรียมจัดงานวันลอยกระทงคลองโอ่งอ่าง ในระหว่างวันที่ 19-21 พ.ย. 64 ด้วย
รัฐบาลไทย-ข่าวทำเนียบรัฐบาล-รัฐบาลกำหนดอัตราค่าจ้างตามมาตฐานฝีมือ 3 กลุ่มอาชีพ
วันอังคารที่ 17 พฤษภาคม 2565
รัฐบาลกําหนดอัตราค่าจ้างตามมาตฐานฝีมือ 3 กลุ่มอาชีพ
วันอาทิตย์ที่ 15 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนให้แรงงานพัฒนาฝีมือตนเองอยู่เสมอโดยเห็นชอบกําหนดอัตราค่าจ้างตามมาตรฐานฝีมือสําหรับแรงงาน 3 กลุ่มอาชีพ 16 สาขา ประกอบด้วย กลุ่มสาขาอาชีพช่างก่อสร้าง 5 สาขา กลุ่มสาขาอาชีพช่างอุตสาหกรรมศิลป์ 4 สาขา และกลุ่มสาขาอาชีพภาคบริการ 7 สาขา โดยแบ่งเกณฑ์วัดระดับฝีมือแรงงานเป็น 3 ระดับ ซึ่งผู้ที่ผ่านการทดสอบจะได้ใบรับรองจากกรมพัฒนาฝีมือแรงงานและมีอัตราค่าจ้างตามมาตรฐานฝีมือแรงงาน เช่น สาขาช่างปูกระเบื้องผนังและพื้น ที่ได้รับการรับรองมาตรฐานฝีมือระดับ 1 มีอัตราค่าจ้าง 450 บาท/วัน ระดับ 2 ค่าจ้าง 550 บาท/วัน และระดับ 3 ค่าจ้าง 650 บาท/วัน ทั้งนี้ อัตราค่าจ้างตามมาตรฐานฝีมือแรงงานฉบับนี้จะมีผลบังคับใช้หลังประกาศในเว็บไซต์ราชกิจจานุเบกษา 90 วัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM pleased with the tourism news after Krabi was named Thailand’s Most Welcoming City, emphasized the readiness of resuming the Test and Go Program
วันจันทร์ที่ 31 มกราคม 2565
​PM pleased with the tourism news after Krabi was named Thailand’s Most Welcoming City, emphasized the readiness of resuming the Test and Go Program
​PM pleased with the tourism news after Krabi was named Thailand’s Most Welcoming City, emphasized the readiness of resuming the Test and Go Program
January 29, 2022, Ms. Traisuree Taisaranakul, Deputy Government Spokesperson, disclosed that the Prime Minister was very pleased with the success of Thailand’s tourism industry after Krabi was named Thailand’s Most Welcoming City and received the award from Traveller Review Awards 2022, held by the Booking.com, a leading digital travel platform. The other cities in Thailand on the “most welcoming” list were Trat, Chiang Rai, Chiang Mai, and Nakhon Ratchasima.
Deputy Government Spokesperson revealed that the success came from the government’s policy to reopen the country and believed that the award will help boost more tourists to visit Thailand. Krabi was praised as the major tourist destination from domestic and international travellers, while the campaign “Krabi Even More Amazing” also received a lot of tourists’ attention to visit the province as well as the other pilot cities that reopen for the tourists.
According to the Deputy Government Spokesperson, the Prime Minister appreciated that the related agencies in the tourism industry such as tourism companies, government agencies, and local people presented their warm hospitality and being a good host. The Prime Minister also stated that Thailand is ready to resume a new application for the Test and Go Program, starting February 1, 2022. The program will be the opportunity for the tourism industry and the economy of Thailand to revive from the impact of the pandemic.
รัฐบาลไทย-ข่าวทำเนียบรัฐบาล-โฆษกดีอีเอส เผยข่าวปลอม อย่าแชร์! ภาพประชาชนชาวไทยเสียชีวิต ถูกห่อไว้เป็นจำนวนมาก วอนประชาชนตรวจสอบข้อมูลถูกต้อง
วันเสาร์ที่ 24 กรกฎาคม 2564
โฆษกดีอีเอส เผยข่าวปลอม อย่าแชร์! ภาพประชาชนชาวไทยเสียชีวิต ถูกห่อไว้เป็นจํานวนมาก วอนประชาชนตรวจสอบข้อมูลถูกต้อง
โฆษกดีอีเอส เผยข่าวปลอม อย่าแชร์! ภาพประชาชนชาวไทยเสียชีวิต ถูกห่อไว้เป็นจํานวนมาก วอนประชาชนตรวจสอบข้อมูลถูกต้อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าในช่วงการแพร่ระบาดของโควิด-19นี้มีการแชร์หรือส่งต่อข้อมูลอันเป็นเท็จบิดเบือนข้อมูลที่เกี่ยวข้องกับโควิด-19ผ่านแพลตฟอร์มโซเชียลมีเดียต่างๆเป็นจํานวนมากซึ่งสร้างความสับสนและตื่นตระหนกให้กับประชาชนและสังคมในช่วงวิกฤตสถานการณ์การแพร่ระบาดของเชื้อไวรัสโควิด-19นี้
สําหรับข่าวปลอมที่ได้มีการเผยแพร่ในวันนี้ตามที่มีการเผยแพร่ภาพผ่านโซเชียลมีเดียเกี่ยวกับประเด็นเรื่องภาพประชาชนชาวไทยเสียชีวิตถูกห่อไว้เป็นจํานวนมากทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการแชร์ภาพผู้เสียชีวิตถูกห่อไว้จํานวนมากและกล่าวว่าเป็นเหตุที่เกิดขึ้นในประเทศไทยนั้นทางกรมสารนิเทศกระทรวงการต่างประเทศได้ตรวจสอบและชี้แจงว่าภาพดังกล่าวไม่ได้เป็นภาพเหตุการณ์ในประเทศไทยโดยสถานเอกอัครราชทูตณกรุงย่างกุ้งได้ตรวจสอบพบว่าภาพในข่าวที่ถูกแชร์เป็นเหตุการณ์ที่เกิดขึ้นที่เมืองเมียวดีรัฐคะหยิ่งเมื่อวันที่15กรกฎาคม2564ซึ่งมีประชาชนจํานวน22รายเสียชีวิตจากโควิด-19
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000ฝากเตือนไปยังผู้ที่สร้างข่าวปลอมต่างๆให้หยุดการกระทํานั้นเสียทุกภาคส่วนกําลังเร่งแก้ไขสถานการณ์อย่างเต็มที่และฝากประชาสัมพันธ์ไปยังพี่น้องประชาชนว่าก่อนจะแชร์หรือส่งต่อข้อความใดๆควรตรวจสอบให้ดีเสียก่อนเพราะอาจตกเป็นเหยื่อหรือถูกหลอกลวงหรืออาจไปสร้างความสับสนเกิดความตื่นตระหนกแก่ผู้อื่นซึ่งการกระทําของผู้เผยแพร่ข่าวปลอมเป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(1),(2),(5)ตามแต่พฤติการณ์การกระทําผิดมีอัตราโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับ
ทั้งนี้หากพี่น้องประชาชนพบข้อมูลการกระทําผิดสามารถแจ้งเบาะแสผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87
***********
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ”
วันศุกร์ที่ 30 กรกฎาคม 2564
ปลัด วธ. เป็นประธานพิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ”
พิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบประชุมทางไกลออนไลน์ (Zoom)
วันที่ ๒๙ กรกฎาคม ๒๕๖๔ เวลา ๑๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมเป็นประธานพิธีเปิดโครงการเสวนา “ภาษาไทยในโลกกว้าง : การเรียนการสอนและการวิจัยภาษาไทย ในบริบทนานาชาติ” ผ่านระบบประชุมทางไกลออนไลน์ (Zoom) โดยมี รศ.ดร.สุรเดช โชติอุดมพันธ์ คณบดีคณะอักษรศาสตร์ จุฬาลงกรณ์มหาวิทยาลัย ผู้ช่วยศาสตราจารย์ ดร.อาทิตย์ ชีรวณิชย์กุล Professor Bo Wenze ศาสตราจารย์มารศรี มิยาโมโต Professor Bo Wenze Associate Professor Kyung-Eun Park วิทยากรผู้ทรงคุณวุฒิที่เป็นปูชนียาจารย์ของการเรียนการสอนและการวิจัยเกี่ยวกับภาษาไทย และผู้ที่สนใจเข้าร่วม
รัฐบาลไทย-ข่าวทำเนียบรัฐบาล-กระทรวงเกษตรฯ ชูอัตลักษณ์พื้นถิ่นด้านหม่อนไหม
วันพฤหัสบดีที่ 4 สิงหาคม 2565
กระทรวงเกษตรฯ ชูอัตลักษณ์พื้นถิ่นด้านหม่อนไหม
กระทรวงเกษตรฯ ชูอัตลักษณ์พื้นถิ่นด้านหม่อนไหม นําผ้าไหมคุณภาพมาให้เลือกชมและช้อป ระหว่างวันที่  4 - 10 ส.ค. นี้ ณ ไอคอนสยาม
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดโครงการ "ส่งเสริมศักยภาพด้านการตลาดสินค้าเกษตรอัตลักษณ์พื้นถิ่น สู่ตลาดยุคใหม่ ด้านหม่อนไหม" ที่จัดขึ้นระหว่างวันที่ 4 – 10 สิงหาคม 2565 ณ บริเวณเจริญนคร ฮอลล์ ชั้น M ศูนย์การค้าไอคอนสยาม ซึ่งกระทรวงเกษตรและสหกรณ์ โดยกรมหม่อนไหม จัดขึ้นเพื่อเป็นการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ที่พระองค์ทรงมีพระมหากรุณาธิคุณต่อวงการหม่อนไหมไทย อีกทั้งยังเป็นการเผยแพร่ประชาสัมพันธ์คุณค่าและความเป็นเอกลักษณ์ของผ้าไหมไทย ด้วยการปลุกกระแสนิยมการใช้ผ้าไหมไทย ซึ่งเป็นอัตลักษณ์พื้นถิ่นสู่การตลาดยุคใหม่ และส่งเสริมด้านการตลาดให้กับสินค้าหม่อนไหม สร้างรายได้ให้กับเกษตรกร กลุ่มผู้ทอผ้าไหม และผู้ประกอบการ
ทั้งนี้ ภายในงานประกอบด้วยกิจกรรมการจัดแสดงนิทรรศการ “เทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” นิทรรศการ “ตลาดนําการผลิตด้านสินค้าหม่อนไหม” นิทรรศการ จัดแสดงผลงานการออกแบบ และตัดเย็บผ้าไหม” กิจกรรมการแสดงแฟชั่นโชว์ผ้าไหม จากผลงานโครงการประกวดออกแบบชุดผ้าไหมไทย โดยเยาวชน นิสิต นักศึกษาครั้งที่ 3 (The 3rd Next Big Silk Designer Contest) และจากคณะทูตานุทูต รวมทั้งกิจกรรมการออกร้าน จําหน่ายผลิตภัณฑ์ผ้าไหมและสินค้าหม่อนไหมคุณภาพ จากมูลนิธิส่งเสริมศิลปาชีพฯ กลุ่มเกษตรกรและผู้ประกอบการ ซึ่งคาดหวังว่า จะทําให้เกิดการกระตุ้นเศรษฐกิจ สร้างรายได้ให้กับเกษตรกร กลุ่มผู้ทอผ้าไหม และผู้ประกอบการ
"ผ้าไหมไทยได้รับการยอมรับจากทั่วโลก และถือเป็น Soft power ที่ชาวต่างชาติให้ความสนใจและให้คุณค่า เพราะมีเอกลักษณ์เป็นของตัวเอง เราจึงต้องมีการรับประกันคุณภาพ ซึ่งจากนโยบายตลาดนําการผลิต ถือเป็นการปฏิรูปภาคการเกษตรที่ครอบคลุมเกษตรกรไทยทั้งประเทศ กระทรวงเกษตรฯ ซึ่งมีหน้าที่ส่งเสริมและพัฒนาให้กับเกษตรกรและผู้ประกอบการ จึงต้องบูรณาการทุกภาคส่วน ในการขับเคลื่อนการดําเนินงานอย่างจริงจังและต่อเนื่อง เพื่อให้ผ้าไหมไทยเป็นที่รู้จักในวงกว้าง สําหรับการจัดงานในวันนี้จะเป็นการประชาสัมพันธ์ให้ทั้งคนไทยและต่างชาติได้เห็นถึงความสําคัญและคุณค่าของผ้าไหมของไทย ซึ่งปัจจุบันมีการส่งเสริมทั้งในเรื่องแฟชั่น และการประดิษฐ์สิ่งของต่าง ๆ ให้มีความหลากหลายมากยิ่งขึ้น มีการพัฒนาเส้นไหมให้มีคุณภาพ และมีการนําเทคโนโลยีต่าง ๆ เข้ามาช่วยเพิ่มประสิทธิภาพการผลิต นอกจากนี้ ยังส่งเสริมให้มีการใช้ช่องทางออนไลน์มากยิ่งขึ้น ซึ่งจะทําให้สามารถเข้าถึงผู้บริโภคได้หลากหลายมากยิ่งขึ้นด้วย" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม หารือร่วมกับตัวแทนสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย
วันศุกร์ที่ 19 สิงหาคม 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม หารือร่วมกับตัวแทนสมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย
...
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม เป็นผู้แทน ให้สมาคมผู้ขับขี่รถจักรยานยนต์ไฟฟ้า (EV) รับจ้างสาธารณะ สมาคมผู้ขับขี่รถจักรยานยนต์รับจ้างแห่งประเทศไทย ชมรมเพื่อนแท้ชาววิน และชมรมพิทักษ์สิทธิ์ เข้าพบ เพื่อยื่นหนังสือสอบถามความคืบหน้าเกี่ยวกับการประกาศให้บริษัท แกร็บ (Grab) ออกจากระบบแอปพลิเคชัน โดยมี นายจิรุตม์ วิศาลจิตร อธิบดีกรมการขนส่งทางบก และเจ้าหน้าที่ที่เกี่ยวข้อง ร่วมรับหนังสือ ในวันที่ 18 สิงหาคม 2565 ณ ห้องประชุมกระทรวงคมนาคม
ที่ปรึกษารัฐมนตรีว่าการกระทรวงคมนาคม กล่าวว่า รัฐมนตรีว่าการกระทรวงคมนาคม มีความห่วงใย และมีความตั้งใจอย่างยิ่งในการช่วยเหลือผู้ประกอบการรถรับจ้างสาธารณะที่ได้รับความเดือดร้อนทุกฝ่ายให้ได้รับความเป็นธรรม โดยได้สั่งการให้หน่วยงานในสังกัดกระทรวงคมนาคมที่เกี่ยวข้องร่วมกันพิจารณาแนวทางในการช่วยเหลือการประกอบอาชีพให้ถูกต้องตามกฎหมายนั้น ซึ่งขณะนี้ทุกหน่วยงานอยู่ระหว่างดําเนินการเพื่อให้ทุกฝ่ายได้รับความเป็นธรรมสามารถประกอบอาชีพร่วมกันได้ และให้บริการอย่างถูกต้องตามกฎหมาย และประชาชนได้รับประโยชน์สูงสุด
นายจิรุตม์ วิศาลจิตร อธิบดีกรมการขนส่งทางบก กล่าวว่า กรมการขนส่งทางบก (ขบ.) ได้สํารวจความคิดเห็นผู้ใช้บริการผ่านทางสื่อสังคมออนไลน์ พบว่าประชาชนส่วนใหญ่มีความต้องการใช้บริการรถจักรยานยนต์รับจ้างผ่านแอปพลิเคชันจํานวนมาก ขบ. จึงได้ดําเนินการเปิดรับจดทะเบียนรถจักรยานยนต์ที่จะให้บริการผ่านระบบแอปพลิเคชันที่ถูกต้องตามกฎหมาย ซึ่งหลังจากที่ ขบ. เปิดให้บริษัทที่จัดทําระบบแอปพลิเคชันจดทะเบียนอย่างถูกต้องตามกฎหมายนั้น ปรากฏว่ามีบางบริษัทที่ยังไม่เข้าสู่ระบบ โดย ขบ. อยู่ระหว่างการประสานงานกับกระทรวงดิจิทัลเพื่อเศรษฐกิจและสังคม (ดศ.) เพื่อปิดกั้นระบบ รวมถึงรวบรวมข้อมูลและเอกสารส่งให้ ดศ. ดําเนินการฟ้องร้องต่อศาลตามขั้นตอนของกฎหมาย ซึ่ง ขบ. ไม่มีอํานาจในการสั่งปิดระบบแอปพลิเคชันแต่อย่างใด ทั้งนี้ การที่ ขบ. เปิดรับจดทะเบียนรถจักรยานยนต์ที่จะให้บริการผ่านแอปพลิเคชันนั้น จะส่งผลดีกับกลุ่มผู้ขับรถจักรยานยนต์รับจ้างซึ่งอยู่ในระบบเดิม (กลุ่มวิน) ได้ประโยชน์จากการดําเนินการ คือ สามารถให้บริการในพื้นที่เดิมที่ได้ลงทะเบียนไว้ และยังสามารถรับผู้โดยสารผ่านแอปพลิเคชันได้อีกด้วย ขณะนี้อยู่ระหว่างขั้นตอนการดําเนินการเพื่อให้ผู้ให้บริการรถจักรยานยนต์รับจ้างผ่านแอปพลิเคชันเข้าสู่ระบบอย่างถูกต้องตามกฎหมาย อันจะส่งผลให้ประชาชนสามารถใช้บริการได้อย่างสะดวก ปลอดภัย และสามารถตรวจสอบได้
รัฐบาลไทย-ข่าวทำเนียบรัฐบาล-รมต.นร. นายอนุชาฯ ร่วมคณะพระพรหมกวี เจ้าคณะภาค 3 ลงพื้นที่ชัยนาท ติดตามผลการดำเนินงานโครงการ “หมู่บ้านรักษาศีล 5” ยินดีและภูมิใจแทนคนชัยนาทที่วัดเนินขามได้รับการคัดเลือก
วันจันทร์ที่ 27 กันยายน 2564
รมต.นร. นายอนุชาฯ ร่วมคณะพระพรหมกวี เจ้าคณะภาค 3 ลงพื้นที่ชัยนาท ติดตามผลการดําเนินงานโครงการ “หมู่บ้านรักษาศีล 5” ยินดีและภูมิใจแทนคนชัยนาทที่วัดเนินขามได้รับการคัดเลือก
รมต.นร. นายอนุชาฯ ร่วมคณะพระพรหมกวี เจ้าคณะภาค 3 ลงพื้นที่ชัยนาท ติดตามผลการดําเนินงานโครงการ “หมู่บ้านรักษาศีล 5” ยินดีและภูมิใจแทนคนชัยนาทที่วัดเนินขามได้รับการคัดเลือก
บ่ายวันนี้ (27 กันยายน 2564) ที่วัดเนินขาม หมู่ที่ 1 ตําบลเนินขาม อําเภอเนินขาม จังหวัดชัยนาท นายอนุชา นาคาศัย รัฐมนตรีประจําสํานักนายกรัฐมนตรี เป็นประธานฝ่ายฆราวาส และร่วมถวายการต้อนรับพระพรหมกวี เจ้าคณะภาค 3 และคณะกรรมการลงพื้นที่และติดตามผลการดําเนินงานโครงการสร้างความปรองดองสมานฉันท์โดยใช้หลักธรรมทางพระพุทธศาสนา “หมู่บ้านรักษาศีล 5” จังหวัดชัยนาท โดยมีนายสมบูรณ์ ศิริเวช ผู้ว่าราชการจังหวัดชัยนาท และนางจุฬาภร ศิริเวช นายกเหล่ากาชาดจังหวัดชัยนาท พร้อมด้วย เจ้าคณะจังหวัดชัยนาท, เจ้าคณะอําเภอเนินขาม เจ้าอาวาสวัดเนินขาม คณะสงฆ์จังหวัดชัยนาท หัวหน้าส่วนราชการจังหวัดชัยนาท และพุทธศาสนิกชน ร่วมด้วย
รัฐมนตรีประจําสํานักนายกรัฐมนตรีกล่าวว่า โครงการสร้างความปรองดองสมานฉันท์ ใช้หลักธรรมทางพระพุทธศาสนา “หมู่บ้านรักษาศีล 5” จังหวัดชัยนาท ได้รับความร่วมมือจากส่วนราชการและคณะสงฆ์จังหวัดชัยนาท โดยส่งเสริมให้ประชาชนมีความตระหนักและปฏิบัติตนในการเป็นพุทธศาสนิกชนที่ดี รักษาศีล 5 ใช้ศีลธรรมและจริยธรรมในการขับเคลื่อน ด้วยการน้อมนําหลักปรัชญาของเศรษฐกิจพอเพียง และหลักธรรมทางพระพุทธศาสนา โดยเฉพาะการรักษาศีล 5 มาใช้ในการดํารงชีวิต มีหมู่บ้าน วัด และโรงเรียน เป็นกลไกสําคัญในการขับเคลื่อน ในฐานะคนชัยนาทรู้สึกยินดีและภูมิใจที่วัดเนินขามได้รับคัดเลือกให้เป็นหมู่บ้านต้นแบบ รักษาศีล 5 วัดดังกล่าวมีชื่อเสียงในเรื่องของความสามัคคีกลมเกลียว ความร่วมมือร่วมใจของประชาชนในหมู่บ้านความเป็นอัตลักษณ์ในเรื่องของวัฒนธรรม ประเพณีล้วนมาจากการที่ประชาชนในหมู่บ้านได้รักษาศีล 5
ภายหลังเสร็จพิธี รัฐมนตรีประจําสํานักนายกรัฐมนตรีได้ร่วมชมการแสดงของเยาวชนและประชาชนชาวเนินขาม พร้อมเยี่ยมชมบูธแสดงศิลปวัฒนธรรมและผลิตภัณฑ์หัตถกรรมของชุมชน ก่อนเดินทางกลับ
.......................
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดโครงการตั้งศูนย์กลางการผลิตอาหารสัตว์ (Feed Center) จ.ประจวบคีรีขันธ์
วันศุกร์ที่ 28 มกราคม 2565
รัฐมนตรีเกษตรฯ เปิดโครงการตั้งศูนย์กลางการผลิตอาหารสัตว์ (Feed Center) จ.ประจวบคีรีขันธ์
รัฐมนตรีเกษตรฯ เปิดโครงการตั้งศูนย์กลางการผลิตอาหารสัตว์ (Feed Center) จ.ประจวบคีรีขันธ์ มุ่งหวังให้มีการตั้งศูนย์ฯ กระจายไปตามพื้นที่ต่าง ๆ ที่มีการเลี้ยงโคนม เพื่อช่วยลดต้นทุนการผลิต และเพิ่มคุณภาพน้ํานมดิบของเกษตรกรรายย่อยให้สูงขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดโครงการตั้งศูนย์กลางการผลิตอาหารสัตว์ (Feed Center) ณ บริเวณโครงการเลี้ยงโคนมในระบบชีวภาพ (วัวหลุม) ต.ศิลาลอย อ.สามร้อยยอด จ.ประจวบคีรีขันธ์ โดยโครงการดังกล่าว ได้รับการสนับสนุนจากกรมส่งเสริมสหกรณ์ ภายใต้โครงการปรับโครงสร้างการผลิต การรวบรวมและแปรรูป ของสถาบันเกษตรกร (พ.ร.ก. เงินกู้โควิด พ.ศ.2563) จํานวนงบประมาณทั้งสิ้น 8,455,000.00 บาท แบ่งเป็น เงินอุดหนุนจากภาครัฐ 7,609,500 บาท และเป็นเงินที่ชุมนุมสหกรณ์โคนมภาตใต้และตะวันตก จํากัด สมทบ จํานวน 845,000 บาท เพื่อใช้เป็นทุนดําเนินการก่อสร้างและจัดซื้อครุภัณฑ์พร้อมติดตั้งอุปกรณ์กระบวนการผลิตอาหารสัตว์ TMR ประกอบด้วย โรงเรือนเก็บและผสมอาหาร TMR บ่อหมักอาหารหยาบ ลานคอนกรีต รถบรรทุก 6 ล้อ แบบดั้ม รถตัดล้อยาง ขนาด 100 แรงม้า เครื่องผสมอาหาร TMR และเครื่องบรรจุอาหารสุญญากาศแบบ 2 หัว
รัฐมนตรีว่าการกระทรวงเกษตรและสหกรณ์ กล่าวว่า รู้สึกชื่นชมความตั้งใจของชุมนุมสหกรณ์โคนมภาตใต้และตะวันตก จํากัด ในการจัดตั้งศูนย์กลางการผลิตอาหารสัตว์ (Feed Center) ได้สําเร็จตามวัตถุประสงค์ที่ได้เสนอโครงการขึ้นไป และทราบว่านอกเหนือจากศูนย์แห่งนี้แล้ว ยังมีอีกศูนย์หนึ่งที่จัดตั้งได้สําเร็จ คือ สหกรณ์โคนมไทย – เดนมาร์คประจวบคีรีขันธ์ จํากัด ซึ่งเป็นไปตามนโยบายของกระทรวงที่มีเป้าหมายให้มีการจัดตั้งศูนย์กลางการผลิตอาหารสัตว์ (Feed Center) กระจายไปตามพื้นที่ต่าง ๆ ที่มีการเลี้ยงโคนม เพื่อช่วยลดต้นทุนการผลิต ในขณะเดียวกันยังเป็นการเพิ่มคุณภาพน้ํานมดิบของเกษตรกรรายย่อยให้
สูงขึ้น อย่างไรก็ตาม โครงการดังกล่าวจะประสบผลสําเร็จในการลดต้นทุนและเพิ่มคุณภาพน้ํานมซึ่งเป็นผลผลิตได้มากน้อยเพียงใดนั้น ต้องมีการบริหารจัดการให้มีประสิทธิภาพ ซึ่งหากการดําเนินงานประสบผลสําเร็จ จะเป็นการนําร่องให้กับสหกรณ์อื่น ๆ โดยรัฐบาลพร้อมที่จะสนับสนุนงบประมาณอุดหนุนการดําเนินงานที่จะสามารถพัฒนาเกษตรกรให้มีความเข้มแข็ง เพื่อสร้างความมั่นคงและยั่งยืนให้กับเกษตรกรทุกสาขาอาชีพต่อไป
ทั้งนี้ จ.ประจวบคีรีขันธ์ เป็นจังหวัดที่มีการเลี้ยงโคนมมากเป็นอันดับที่ 5 ของประเทศ มีเกษตรกรผู้เลี้ยงโคนมกระจายอยู่ทุกอําเภอ รวม 8 อําเภอ รวมทั้งสิ้น 1,059 ราย จํานวนโคนม 36,915 ตัว ผลิตน้ํานมดิบ 64,112 ตันต่อปี โดยผลิตน้ํานมดิบผ่านระบบสหกรณ์โคนม มีสหกรณ์โคนม จํานวน 6 แห่ง วิสาหกิจชุมชนผู้เลี้ยงโคนม จํานวน 1 แห่ง และกลุ่มผู้เลี้ยงโคนม จํานวน 1 แห่ง
รัฐบาลไทย-ข่าวทำเนียบรัฐบาล-มท.2 กำชับ กปภ. เตรียมพร้อมดูแลประชาชนช่วงเทศกาลปีใหม่ 2565
วันพฤหัสบดีที่ 30 ธันวาคม 2564
มท.2 กําชับ กปภ. เตรียมพร้อมดูแลประชาชนช่วงเทศกาลปีใหม่ 2565
การประปาส่วนภูมิภาค (กปภ.) เตรียมความพร้อมดูแลให้บริการน้ําประปาตลอด 24 ชั่วโมง
แก่ประชาชนในช่วงเทศกาลปีใหม่ ระหว่างวันที่ 31 ธันวาคม 2564 - วันที่ 3 มกราคม 2565 ด้านการบริการอํานวยความสะดวกแก่ลูกค้า
มท.2 กําชับ การประปาส่วนภูมิภาค (กปภ.) เตรียมความพร้อมดูแลให้บริการน้ําประปาตลอด 24 ชั่วโมงแก่ประชาชนในช่วงเทศกาลปีใหม่ ระหว่างวันที่ 31 ธันวาคม 2564 - 3 มกราคม 2565 ด้านการบริการอํานวยความสะดวกแก่ลูกค้า ทั้งนี้ ด้วยความห่วงใยขอให้ปฏิบัติตนตามมาตรการ Universal Preventionวิธีป้องกันการติดเชื้อโควิดขั้นสูงสุด ปีใหม่ปลอดภัย ห่างไกลโควิด-19
นายทรงศักดิ์ ทองศรี รัฐมนตรีช่วยว่าการกระทรวงมหาดไทย (มท.2) เปิดเผยว่า ในช่วงวันหยุดยาวประชาชนชนส่วนใหญ่จะเดินทางกลับภูมิลําเนาและท่องเที่ยว เพื่อเฉลิมฉลองเทศกาลส่งท้ายปีเก่าต้อนรับปีใหม่ 2565 ซึ่งอาจทําให้มีความต้องการใช้น้ําประปาสําหรับอุปโภคบริโภคในพื้นที่เพิ่มสูงขึ้น จึงได้กําชับ กปภ. ทั้ง 234 สาขาทั่วประเทศ เตรียมความพร้อมดูแลให้บริการประชาชนอย่างต่อเนื่อง ตลอด 24 ชั่งโมง ดูแลระบบผลิตจ่ายน้ําประปาอย่างเข้มงวด และเฝ้าระวังภัยธรรมชาติ หรือภัยพิบัติต่าง ๆ รวมทั้ง จัดเจ้าหน้าที่รักษาความปลอดภัยและอยู่เวรยาม กวดขันการเข้าออกบริเวณโรงผลิตน้ําประปา พร้อมตรวจตราและเฝ้าระวังสถานการณ์ฉุกเฉินในพื้นที่ให้บริการ เพื่ออํานวยความสะดวกให้ประชาชนมีน้ําประปาใช้อย่างเพียงพอตลอดช่วงเทศกาลปีใหม่ 2565 ทั้งนี้ เพื่อเพิ่มความมั่นใจปลอดภัยจากโควิด-19 ขอให้ปฏิบัติตนตามมาตรการ Universal Prevention วิธีป้องกันการติดเชื้อโควิดขั้นสูงสุด ปีใหม่ปลอดภัย ห่างไกลโควิด-19 อาทิ ก่อนออกเดินทางประเมินตนเองผ่าน “ไทยเซฟไทย” หากมีไข้หรือป่วยให้งดการเดินทาง สวมหน้ากากตลอดเวลาเมื่ออยู่ร่วมกับผู้อื่น ล้างมือด้วยสบู่หรือเจลแอลกอฮอล์บ่อย ๆ หมั่นสังเกตอาการตนเองทุกวัน และหากสงสัยว่าตนเองมีความเสี่ยงตรวจด้วย ATK ทันที
นายสมบูรณ์ สุนันทพงศ์ศักดิ์ ผู้ว่าการ กปภ. กล่าวเพิ่มเติมว่า กปภ. ในฐานะหน่วยงานผู้ผลิตและส่งจ่ายน้ําประปาที่สะอาดปลอดภัยให้กับประชาชน 74 จังหวัดทั่วประเทศ ขอให้มั่นใจในคุณภาพน้ําประปาของ กปภ. ที่มีการติดตามและควบคุมคุณภาพในทุกขั้นตอนของทุกกระบวนการผลิตและส่งจ่ายตามข้อแนะนําขององค์การอนามัยโลก (WHO) พร้อมให้บริการน้ําประปาในช่วงเทศกาลปีใหม่อย่างเต็มที่และทั่วถึง อย่างไรก็ตามขอแนะนําให้ลูกค้าปิดวาล์วน้ํา พร้อมตรวจสอบระบบประปาภายในบ้านก่อนออกเดินทาง เพื่อป้องกันไม่ให้เกิดการสูญเสียน้ําโดยสิ้นเปลืองและป้องกันการจ่ายค่าน้ําประปาที่สูงเกินกว่าปกติ ทั้งนี้ หากลูกค้าไม่ได้รับความสะดวกในการรับบริการหรือต้องการแจ้งปัญหาการใช้น้ําประปา ผ่าน 3 ช่องทางออนไลน์ของ กปภ. ดังนี้ 1. เว็บไซต์ของ กปภ. www.pwa.co.th 2. แอปพลิเคชัน PWA 1662 และ 3. PWA Line Official: @pwathailand หรือ สอบถามรายละเอียดเพิ่มเติมได้ที่ PWA Contact Center โทร. 1662 ตลอด 24 ชั่วโมง